钦定古今图书集成/理学汇编/文学典/第113卷 > 柳应芳
## 钦定古今图书集成/理学汇编/文学典/第113卷 > 柳应芳

按《列朝诗集》：“应芳，字陈父，海门人。侨居金陵，住城南
之杏花村，近瓦官寺，旧京最僻地也。为人和雅，美须
髯，修容止。衡门两版，非力不食，往还惟曹能始、林茂
之三四人。他无所诣，作诗不轻出语，每行街市，低头
沉吟，悠悠忽忽，触人肩而不自觉也。尝语人作一律
诗，必还魂数十番，方得意惬。”其矜慎如此。无子，以其
婿葬，有《柳陈父诗》四卷。广陵诗人前辈有盛名，推陆
无从沿染。七子流风，不克自拔。陈父名不及之，篇什
亦寡兴会，清发剪刻，常言自可使无从却步。此论实
自余发之，而白下谈诗者无异议焉。